Source: https://www.hardware.fi/uutiset/artikkeli.cfm/2012/02/11/viikolopun_vuotokuva_amd_radeon_hd_7770
Timestamp: 2019-01-18 13:48:39+00:00

Document:
Viikonlopun vuotokuva: AMD Radeon HD 7770 - Hardware.fi
Hardware.fi > Uutiset > Viikonlopun vuotokuva: AMD Radeon HD 7770
Viikonlopun vuotokuva: AMD Radeon HD 7770
Kirjoittaja Panu Roivas, 11. helmikuu, 2012 13:53 11.02.2012 13:53 | Kommentteja (3)
MSI:n vuotaneen tiekartan mukaan AMD on julkaisemassa ensi viikolla Radeon HD 7700 -sarjan näytönohjaimet, mutta niiden spekseistä ei ole vielä täyttä varmuutta. Verkkoon ovat kuitenkin ehtineet vuotaa jo kuva Sapphiren kortista, sekä OCUK:n arvio korttien jälleenmyyntihinnasta.
Ensimmäistä kertaa Radeon HD 7700 -sarjan kortti nähtiin luonnossa jo joulukuun puolella, mutta Cape Verde -piirin sisältävä kortti oli vielä AMD:n testikappale. Nyt verkkoon on ilmestynyt Sapphiren Radeon HD 7770, joka lienee kortin lopullinen myyntiversio.
Radeon HD 7770:n spekseistä liikkuu monenlaista tietoa verkossa, mutta brittiläisen verkkokauppa OCUK:n mukaan kortissa olisi 1280 Stream-ydintä, 1 Ghz kellotaajuus ja 128-bittinen muistiväylä. Aiempien tietojen mukaan kortissa on myös 1 Gt muistia, ja suorituskyky on Radeon HD 6850:n tasoa. Hinnaksi OCUK kertoo 7770:lle 130-140£ ja 7750:lle 105-115£, eli samaa tasoa Radeon HD 6800-sarjan kanssa.
Näiden tietojen perusteella siis suorituskyvyn ja hinnan suhde ei tulisi juuri parantumaan, mutta uusi kortti lienee huomattavasti säästeliäämpi kuin 256-bittisellä väylällä varustetut 6800-sarjan kortit. Hinnanpudotusta sen sijaan joutunee odottelemaan kunnes Nvidia tuo omat vastineensa myöhemmin tänä vuonna.
AMD Radeon AMD Radeon HD 7770 AMD Radeon HD 7750
johtaja59 12. helmikuu, 2012 11:30
Roadmap lienee tutumpi termi
Anonymous User 13. helmikuu, 2012 1:34
Tiekartta... From Destia?
hannibal_pjv 13. helmikuu, 2012 18:46
Tutumpi kyllä, mutta ei suomea...
Hmmm... en itsekkään tuosta tiekartasta pidä. Konseptikartta voi olla parempi vastine suomeksi... tosin ei se konseptikaan kovin hyvää suomea ole...
Edellinen: Samsungilta tulossa Android-kamera?
Seuraava: AMD siirtyy lääkebisnekseen: Verdetrol 1 Ghz

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD